**Referat**

**af møde i Stiftsrådet**

**torsdag den 20. maj 2021 kl. 16.00**

|  |  |
| --- | --- |
| **Sted** | Vor Frue Kloster, Hestemøllestræde 3 A, Helsingør |
| **Mødedeltagere** | Biskop Peter Birch, sognepræst Kim Eluf Fischer Nielsen, sognepræst Per Melhof, Birthe Larsen – Frederikssund provsti, Benny Strømberg Klitbo – Glostrup provsti, Otto Rühl – Helsingør Domprovsti, Verner Bech – Hillerød provsti, John Theil Münster – Rudersdal provsti, Tove Wissing Bahne – Rødovre-Hvidovre provsti, Hans-Henrik Nielsen – Ballerup-Furesø provsti, Mogens Kühn Pedersen – Gladsaxe-Herlev provsti, Birgit Sommer – Frederiksværk Provsti, Jens Bache – Gentofte provsti, Michael Georg Clan - Fredensborg provsti |
| **Afbud** | Cecilia Lotko Pontoppidan, Grete Bøje, Niels Neerup Villumsen, Søren Ødum Nielsen. |
| **Fraværende uden afbud** |  |
| **Fra stiftsadministrationen** | Stiftskontorchef Annette Nordenbæk, økonomisk specialkonsulent Morten Stützer og juridisk specialkonsulent Marianne Carstensen (ref.) |

**DAGSORDEN BESLUTNINGSREFERAT**

|  |  |  |
| --- | --- | --- |
| **1** | **Godkendelse af dagsorden** | I formandens fravær var næstformand Verner Bech mødeleder.  Dagsordenen blev godkendt. |
| **2** | **Referat af TEAMS-møde den 4. marts 2021 til godkendelse** | Referatet blev godkendt. |
| **3** | **Meddelelser**  **-** ved næstformanden  - ved biskoppen  - ved stiftskontorchefen | Verner meddelte at hjemmesider skal give adgang til synshandicappede, og den funktion kan ikke læse kolonner, derfor kan referaterne i deres nuværende form blive en udfordring.  Biskoppen udtrykte glæde for at man nu kan mødes i virkeligheden og at man igen kan synge i kirken mv. og sagde tak for den indsats der var ydet under nedlukningsperioden.  PB havde haft sin første ordination med en enkelt ordinant. Der er stadig mange ledige stillinger, dvs. mange samtaler med ansøgere og orienteringsmøder med menighedsråd. Der er indkommet 9 ansøgninger til den ledige domprovstestilling, man håber på at kunne indsende til ministeriet inden ”sommerferievinduet” lukker. Der er udnævnt en ny provst i Gentofte, Yvonne Alstrup, der kommer fra en stilling i FUV. Der er tale om en erfaren person med stort kendskab til kirkelivet og mange kompetencer.  Festgudstjenesten i anledning af bispevielsen er flyttet til d. 29. august, hvor dronningen vil være til stede.  Folkekirkens Nødhjælp har 100 års jubilæum i 2022, hvert stift er opfordret til at markere dette. Helsingør Stift har ikke fastsat datoen endnu.  Stiftsinitiativprisen vil blive uddelt på landemodet, der stadig vil blive afholdt første lørdag i oktober, dvs. d. 2. oktober 2021. Festgudstjeneste kl. 11 med efterfølgende samvær på Marienlyst.  Helsingør Stift har 60 års jubilæum i år, hvilket også vil blive fejret på landemodet, ligesom der vil blive kreering af den nye domprovst.  Domprovstestillingen håbes besat pr. 1. eller 15. august 2021.  PB arbejder på at nedsætte et samtaleforum vedr. den dobbelte ledelsesstruktur i folkekirken, et forum på 8 deltagere plus en jurist fra stiftet. Mødevirksomheden forventes igangsat efter sommerferien.  Der er etableret en alternativ vej til præsteembedet pga. præstemanglen, en ny § 1a for personer med andre akademiske uddannelser. Der er indkommet over 200 ansøgninger, hvor et udvalg skal indstille til ministeren mht. udd.forløb for hver enkelt ansøger. Det er et meget varieret felt, man regner med at kunne optage 40-50 på forløbet, som har fuld egenbetaling.  DR optager en del gudstjenester, fx midnatsgudstjenesten der bliver optaget i november, og andre, både i domkirken og i Kronborg slotskirke.  Stiftskontorchefen orienterede om at stiftsadministrationen stadig arbejder hjemme. Der er nok at se til, man kan nå mere når man ikke bliver afbrudt af telefoner mv. men medarbejderne glæder sig til at komme tilbage på kontoret. Fra d. 14. juni kommer 50% tilbage og fra 1. august 100%. Der arbejdes på en turnusordning i perioden med 50% fremmøde. Der har ikke kunnet gennemføres byggerunder med konsulenterne, men de bliver genoptaget i den nærmeste fremtid.  Desuden rykker stiftsadministrationen ud til gå-hjem-møder tre gange i løbet af resten af året, første gang i juni, 2. og 3. gang i 3. og 4. kvartal. Der er spørgetid først og derefter oplæg om det der fylder meget for menighedsrådene, fx ansættelse af kirkefunktionærer og byggesager. Provstierne bliver i nærmeste fremtid spurgt til hvad de ønsker af emner på disse møder.  Viborg stift har lavet et høringssvar på vegne af alle stifter vedr. forslag til ændring om bekendtgørelse om menighedsrådsvalg. Udfyldningsvalg til menighedsråd falder sammen med valg til stiftsråd og provstiudvalg, hvilket ikke har kunnet undgås pga. coronasituationen. |
|  | **Beslutningspunkter** |  |
| **4**  **a**  **b** | **MKU – valg af formand og næstformand for 2020/2021**  Mellemkirkeligt Udvalg har ikke fået valgt ny formand og næstformand for 1-årig periode 2020/2021. Der skulle have været valg på møde i MKU den 25. februar 2021, men dette møde blev udskudt til den 11. maj 2021. I mellem-tiden, er formand, domprovst Steffen Ravn Jørgensen, gået på pension, så der er pt. ”kun” 4 medlemmer i bestyrelsen. Der er pt. ikke ansat ny domprovst.  Der skal tages stilling til, om den nye domprovst skal vælges til 5. medlem af MKUs bestyrelse.  Bilag:  - Vedtægter for MKU  - Retningslinjer for MKU (til endelig god-  kendelse på MKUs møde 11. maj 2021) | Verner Bech orienterede, han er valgt som formand og Otte Rühl er næstformand for MKU.  Der er kun ét møde tilbage så udvalget har besluttet at fortsætte med kun fire medlemmer indtil den nye periode, hvilket stiftsrådet godkendte. |
| **5** | **Konferencen ”Forholdet mellem tilsyn og ledelse**”, der afholdes d. 13. og 14. oktober 2021 i Vejle – valg af repræsentant fra stiftsrådet foruden biskop, domprovst og stiftskontorchef).  Bilag:  - Invitation og program | Det blev besluttet at tilmelde stiftsrådets formand. Såfremt han ikke kan eller vil deltage, foretages der lodtrækning mellem Hans-Henrik, John og Mogens. |
| **6** | **Status for stiftsmidlerne**  Bilag:  - Oversigt over stiftsmidler og Kapital-  opgørelse for Helsingør Stift | Morten orienterede.  Udlånsprocenten er steget til 83,7% pr. 31. marts 2021 – op fra 79,4% ved årets start, hvilket er som forventet med tanke på restbevillingernes størrelse.  Samlet en negativ likviditetsforskydning i 1. kvartal på -13,3 mio.kr.  Budskabet er derfor fortsat det samme, at likviditeten må forventes at komme under pres i løbet af 2022 eller 2023.  Frem til d.d. i 2. kvartal har den negative likviditetsforskydning udgjort – 5,5 mio.kr., hvilket ret præcist svarer til udbetalingen af hjemfaldne gravstedsaftaler pr. 30. april. Dvs. at indbetalinger på gravsteder har kunnet dække udbetalingerne på lån, som blot har udgjort 2,7 mio.kr. Dette er mindre end forventet, men formentlig blot ”stilhed før storm”; igen med tanke på restbevillingernes størrelse og de faktisk igangværende lån.  Som altid følges likviditeten tæt, og som nævnt på tidligere møder kan det ikke afvises, at det inden for en overskuelig fremtid vil blive nødvendigt at diskutere nogle ”tilpassende” tiltag.  Hans-Henrik oplyste at det er lovligt at låne i andre stifter.  Gravstedskapitalerne stiger i Helsingør stift, i modsætning til mange andre stifter. |
| **7** | **Bindende stiftsbidrag – 2021**  Bilag:  - Budgetopfølgning pr. 31. marts 2021 | Morten orienterede.  Der er et samlet et overskud på t.kr. 227 i forhold til et periodiseret forventet overskud på t.kr. 73.  Kun M&K har et merforbrug, hvilket ændrer sig til et mindreforbrug pr. 30. april, når Folk & Kirke indregnes.  Kursusaktiviteten har været minimal (ikke eksisterende), hvorfor en del af budget-afvigelsen vil kunne ”corona-forklares”.  Et periodiseret estimat pr. 31. maj (dvs. inkl. Folk & Kirke) er et overskud på minimum kr. 200.000.  Så lige nu er der et stykke vej til at realisere et underskud for året på kr. 930.000. |
| **8** | **Opslag af stilling som stiftskonsulent**  Bilag:  - Notat fra Peter Birch | PB orienterede. Stiftets konsulenter er ansat på åremål, den teologiske konsulentstilling udløber 31. juli i år. Konsulenternes indbyrdes samarbejde kræver koordination, derfor foreslås stillingen udvidet 75% istf. 50%, ligesom stillingen skal indeholde funktionen at indgå i samskabelsesprojekter.  Stillingens indhold blev drøftet.  Stiftsrådet besluttede at imødekomme stigningen til 75% på den ene stilling sådan at den kan opslås snarest muligt. |
| **9** | **Ansøgninger** |  |
| **a** | **Biskop Peter Birch og domorganist Else-Marie Kristoffersen**  Bilag:  - Ansøgning om en årlig budgetramme på  25.000 kr. til transport og forplejning af de  medvirkende, PR, m.m., i forbindelse med en  ny årlig juletradition med en eftermiddags-  koncert i Skt. Olai, der vil blive afholdt lørdag  før 1. søndag i advent kl. 16.00 | PB orienterede. Der er mange aktiviteter rundt om i stiftet, ikke mindst kor-, af mange forskellige slags og størrelser. Den nye tradition kunne lave samskabelse i by og stift, og udgøre en scene for de kor der på skift medvirker.  Det er meningen at koncerten skal streames.  Stiftsrådet besluttede at bevilge 25.000 kr. til projektet. |
| **b** | **Domorganist Else-Marie Kristoffersen**  Bilag:  -Ansøgning om 30.000 kr. til medfinansiering  af oprettelsen af et stiftskor for tidligere  pigekorsangere i Helsingør Stift (projekt-  beskrivelse, budget og cv for korleder) | PB orienterede. Hensigten med projektet er at fastholde de kirkekorsangere, der ellers falder fra pga. uddannelse mv.  Stiftsrådet besluttede at bevilge 30.000 kr. i støtte til projektet. |
| **c** | **Landsforeningen af Menighedsråd**  Bilag:  - Ansøgning om et beløb i støtte til Den  kirkelige filmpris Gabriel. De har et årligt  budget på 40.000 kr.  (Støtteudvalget har tidligere givet afslag, da det er uden for udvalgets retningslinjer)  Stiftsrådets formand har tidligere anmodet om, at ansøgningen kommer på Stiftsrådets dags-orden, hvor rådet skal tage stilling til om der skal gives støtte til prisen | Stiftsrådet besluttede at bevilge 4.000 kr. i støtte. |
| **d** | **Medie- og kommunikationsudvalget**  Bilag:  - Ansøgning om en tillægsbevilling på 50.000  kr. til en midlertidig ansættelse af studenter-  medhjælp | PB orienterede. Stiftets hjemmeside er underlagt nogle krav og der er ting der kan gøres mere tilgængelige for menighedsrådene.  Stiftsrådet besluttede at bevilge 50.000 kr. til projektet. |
| **e** | **Apostelkirken**  Bilag:  - Ansøgning om 15.000 kr. i støtte til 2 som-  merlejre med flygtninge og indvandrere på  Luthersk Missionshøjskole i Hillerød. Tvær-  kulturel Sommerlejr forventes at finde sted  den 4.-8. juli 2021 og Farsisommerlejr for-  ventes at finder sted den 8.-12. juli 2021. | Stiftsrådet besluttede at bevilge 15.000 kr. i støtte til projektet. |
|  | **Orienteringspunkter:** |  |
| **10** | **Bibliarium**  Orientering ved Peter Birch og sognepræst Marianne Arup Fischer  Bilag:  - Ansøgning inkl. bilag til omprioriterings-  puljen sendt fra Københavns Stift d. 3.maj  2021 | Marianne Fischer orienterede. Bibliarium er på linje med Eksperimentarium, dvs. at opleve Biblen på egen krop. Man kan gennemføre læringsspil i Skt. Andreas kirke i København og i et digitalt spil. Der er endvidere et mobilt telt og virtuelt spil, teltet bliver afprøvet af skoletjenesterne p.t. Der er en legende tilgang til at øge kendskabet til Biblen, da dette kendskab bliver stadigt mindre. Idéen er 15 år gammel men teknologien arbejder for den. AP Møller har yder 15 mio. kr. til projektet og Park Museer støtter op. Der er også konfirmandcenter som bliver flittigt brugt.  Fra stiftsrådet blev der stillet spørgsmål ved PR-budgettet som blev fundet for beskedent, og om der skal tænkes i andre åndelige dimensioner, fx en ”førerløs kirke”.  MF svarede at der bliver taget udgangspunkt i nutidige dilemmaer, der finder vej til Biblens historier. Der er ikke tale om en ”papmaché-verden”.  PB oplyste at projektet er ved at afgørende kritisk punkt, hvor budgetfølgegruppen havde udtrykt skepsis sidste år og bedt om at projektet skal henvende sig til hele Danmark. Det havde fremrykket projektets digitale udvikling.  HH oplyste at langt de fleste midler kommer fra kirkeskatten (fællesfonden).  PB oplyste at der lægges op til at Bibliarium bliver en institution inden for folkekirken. Skoletjenesterne bakker op. Det bliver en fast post på folkekirkens budget fremover, i givet fald. |
| **11** | **Grøn omstilling**  Orientering ved Peter Birch  Bilag:  - beskrivelse for det fireårige program for grøn  omstilling i folkekirken | Det er ønsket at folkekirken er med i den grønne udvikling og omstilling, og der er nedsat en projektgruppe.  Omstillingen skal være netværksbaseret med eksperter udefra.  Folketingets kirkeordførere har vist velvilje over for den netværksbaserede løsning.  HHN oplyste at hensigten er at beskytte kirkerne og kirkernes landbrugsjorder, hvor en kun lille del er økologisk drift.  Arbejdet haster, og der er søgt tillægsbevilling for at kunne lave og dokumentere den grønne omstilling. |
| **12** | **Fællesfondens Budgetsamråd**  Orientering ved Hans-Henrik Nielsen | HHN orienterede.  Der er indført differentieret vedligeholdelse iht. hvilken funktion den enkelte kirke har. |
| **13** | **Den fælles kapitalforvaltning**  Orientering ved John Theil Münster | JTM orienterede.  Hovedemnet for et nyligt afholdt bestyrelsesmøde var detaljerne i det udbudsmateriale der var udarbejdet. Der skal tages stilling til de indkomne tilbud i oktober-november sådan at kapitalforvaltningens nye periode kan begynde 1. januar 2022  Spørgsmålet om der skal gives lov til køb af aktier er uafklaret, det ligger i Kirkeministeriet. |
|  | **Orientering fra udvalg:** |  |
| **14** | **Folkekirke og Religionsmøde**  Bilag:  - Dato for konference i Kristent-Muslimsk  Samtaleforum 2021, der afholdes den 5. - 6.  november 2021 | Det udsendte materiale blev taget til efterretning. |
| **15**  **a**    **b** | **Religionspædagogisk Udvalg**  Bilag:  - Referat af møde i Religionspædagogisk Ud-  valg den 13. april 2021  - Årsrapport | Det udsendte materiale blev taget til efterretning. |
| **16** | **Det Fælles Stiftsrådsmøde**  Bilag:  - referat fra mødet i Det Fælles Stiftsrådsmøde i  Viborg den 13. marts 2021  (Er den 17. marts sendt til stiftsrådsmedlem-  merne) | Det udsendte materiale blev taget til efterretning. |
| **17** | **Mellemkirkeligt Udvalg**  Bilag:  - referat fra mødet den 11. maj 2021. | Det udsendte materiale blev taget til efterretning. |
| **18** | **Dansk Diakoniråd**  Bilag:  - referat fra mødet 24. februar 2021 | Det udsendte materiale blev taget til efterretning. |
| **19** | **Aarhus Stift**  Bilag:  - Statusopdatering vedr. KAS-GIAS udbuddet | Det udsendte materiale blev taget til efterretning.  HHN orienterede om at tidsplan og budget ser ud til at holde. |
| **20** | **Danske Kirkers Råd**  Bilag:  - Dagsorden og program for årsmødet den 12.  juni 2021.  (er mailet til Kristian H. Hein og John T.  Münster den 3. maj 2021) | Det udsendte materiale blev taget til efterretning. |
| **21** | **Kommende møder**  *Torsdag den 24. juni kl. 15.00-18.00 strategidrøftelser*  Torsdag den 9. september 2021 kl. 16.00  Torsdag den 18. november 2021 kl 16.00  Torsdag den 10. februar 2022 kl. 16.00 |  |
| **22** | **Eventuelt** | VB orienterede om at der i folkekirken er et dåbsefterslæb på ca. 10.000 pga. coronanedlukningen.  Drop-in-dåb bliver afholdt flere steder.  Folk og Kirke er udkommet, det blev sendt ud inden påske men var blevet returneret af PostNord som uleveret. De bliver taget med til provstemødet. |

Mødet sluttede kl. 18.15.